April | 2007 | Die Pienk Zuit
Posted by Pienk Zuit under Uncategorized  Comments Ek weet niks van sport af nie. Duidelik niks! Want wat gister in St Lucia gebeur het, het ek glad nie verwag of in my wildste drome sien gebeur nie. “Brave Cricket” is nou hopelik eens en vir altyd dood. Hopelik kan iemand dit eerder vervang met “Smart Cricket”, want dit is wat ons die afgelope 8 jaar of meer nie kon regkry nie.
Posted by Pienk Zuit under Uncategorized  Comments In die Karibiese Eilande is ‘n botteltjie hot sauce op elke tafel te bespeur. Soso Brown Sauce in Engeland, of Ketchup in die V.S.A. Hot sauce is presies wat die naam sê, ‘n warm sous, met ‘n tikkie Karibiese tropiese smaak.
Jack Handey aanhalings vir die dag
Posted by Pienk Zuit under Uncategorized  Comments It takes a big man to cry, but it takes a bigger man to laugh at that man.
Posted by Pienk Zuit under Uncategorized  Comments Quiz Night is eers uitgestel, oor die langnaweek en so aan. Sal laat weet wanneer dit weer aan is, hopelik volgende week (3 Mei). Lees solank julle ou Kennise, en lees Die Burger om saam te kan gesels.
Kop op die blok 2
Posted by Pienk Zuit under Uncategorized  Comments Ek het voor die aanvang van die wêreldbeker ‘n paar voorspellings gemaak. Tyd om te gaan kyk hoe reg (of verkeerd) ek was:
Posted by Pienk Zuit under Uncategorized  Comments Iemand genaamd johannes_11 skryf op Salige Rus dat hy redelik seker is die wederkoms gaan in 2011 wees. Toe wonder ek sommer hoe dit mens se lewe verander om te weet die wêreld gaan nog net 4 jaar bestaan. Meer spesifiek, hoe sal dit my lewe verander? Sal ek ophou werk en die laaste 4 jaar op ‘n klein eiland naby Madagaskar spandeer? Sal ek ‘n sendeling word wat die Afrikanersvolk probeer oortuig dat hulle op die verkeerde pad is? Sal ons ons planne om aan te bou aan ons huis laat vaar? Daar is soveel vrae:
Posted by Pienk Zuit under Uncategorized  Comments My resep:
– 12 Kersietamaties, lekker ryp ( die skil moet al lyk soos jou ouma se voorarm)
– 1 of 2 Chorizo worsies, opgesny (vir die vegetariërs, mens kry glo vegetariese chorizo’s)
– Halwe teelepel gekapte knoffel
– 1 Chili, gekap. Die soort chili hang af van hoe warm jy dit wil hê. Ek verkies Tabasco of Habanero chili’s, vars uit ons tuin.
– Genoeg olyfolie om die om die pan se bodem amper toe te maak.
– Vars basiliekruid en pietersilie uit die tuin.
– Olyfpasta (My gunsteling Fruit & Veg produk). Heel olywe kan seker ook gebruik word, ontpit net eers.
Braai die knoffel, tamaties, chorizo en chili in die pan met olyfolie, op medium hitte.
Kook die spaghetti in water met ‘n bietjie sout en olyfolie. Ek hou daarvan om dit nie kleiner te breek nie, maar as jy ‘n pasta-beginner is wat sukkel om lang spaghetti te eet, breek dit eers kleiner.
As die tamatie en chorizo lekker gebraai is (so 10 minute), voeg omtrent 2 eetlepels se olyfpasta by en roer deur.
Kap die vars basiliekruid en pietersilie op en voeg dit ook by. Gee alles kans om op lae hitte bietjie smake te meng.
Gooi die spaghetti se water af, en voeg by die ander bestandele in die pan. Gooi nog ‘n bietjie (3 of 4 eetlepels) olyfolie oor alles en meng deur.
Garneer met pietersilie. Voilà – Pienk Zuit se Spahetti con chorizo.
Bedien 2, waarvan ten minste 1 baie honger is.